L'11 de març de 2015 es va publicar l'Ordre TES/41/2015, de 4 de març, per la qual s'aproven les bases reguladores de les subvencions per fomentar la substitució de les balises lluminoses dels aerogeneradors dels parcs eòlics que a la nit emetin llum que no sigui vermella fixa (DOGC núm. 6828, d'11.3.2015).
La base 2.1 de l'Ordre esmentada preveu com a actuacions subvencionables la substitució de les balises lluminoses dels aerogeneradors d'un parc eòlic en funcionament a Catalunya a la data d'entrada en vigor d'aquesta Ordre, que a la nit emetin llum que no sigui vermella fixa.
Tanmateix, hi ha empreses titulars de parcs eòlics que ja han executat la substitució de les balises lluminoses dels aerogeneradors dels parcs eòlics que a la nit emetien llum que no era vermella fixa, i és molt important que aquestes empreses puguin accedir a aquesta línia de subvencions, per tal com les actuacions ja executades han comportat una reducció important de l'impacte al medi nocturn i de la intrusió lumínica.
Per tal de simplificar el procediment, d'acord amb el que regula la Llei 38/2003, de 17 de novembre, s'ha de limitar l'import màxim de les subvencions.
Quant a la publicitat, cal donar compliment al que estableixen l'article 15 de la Llei 19/2014, del 29 de desembre, de transparència, accés a la informació pública i bon govern, i l'article 18 de la Llei 38/2003, de 17 de novembre, general de subvencions, modificat per la Llei 15/2014, de 16 de setembre, de racionalització del sector públic i altres mesures de reforma administrativa, a partir de la seva entrada en vigor.
Per això, d'acord amb les previsions del capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com els preceptes de caràcter bàsic de la Llei 38/2003, de 17 de novembre, general de subvencions, i del seu Reglament, aprovat pel Reial decret 887/2006, de 21 de juliol, i la resta de normativa aplicable,
Es modifiquen les bases reguladores de les subvencions per fomentar la substitució de les balises lluminoses dels aerogeneradors dels parcs eòlics que a la nit emetin llum que no sigui vermella fixa, aprovades per l'Ordre TES/41/2015, de 4 de març (DOGC núm. 6828, d'11.3.2015).
Les bases que es modifiquen consten a l'annex d'aquesta Ordre.
Aquesta Ordre entra en vigor l'endemà del dia que es publiqui al Diari Oficial de la Generalitat de Catalunya.
—1 Es modifica la base 1, que queda redactada de la manera següent:
"Aquesta línia de subvencions té com a objectiu fomentar la substitució de les balises lluminoses dels aerogeneradors dels parcs eòlics que a la nit emetin llum que no sigui vermella fixa."
—2 Es modifica la base 2.1, que queda redactada de la manera següent:
"2.1 Poden ser objecte de la subvenció regulada en aquestes bases les actuacions següents:
"a) La substitució, amb posterioritat a la sol·licitud de subvenció, de les balises lluminoses dels aerogeneradors d'un parc eòlic en funcionament a Catalunya a la data d'entrada en vigor d'aquesta Ordre, que a la nit emetin llum que no sigui vermella fixa.
"b) La substitució, amb caràcter previ a la sol·licitud de subvenció, de les balises lluminoses dels aerogeneradors d'un parc eòlic en funcionament a Catalunya a la data d'entrada en vigor d'aquesta Ordre, que a la nit emetien llum que no era vermella fixa."
—3 Es modifica la base 4.2, que queda redactada de la manera següent:
"4.2 L'import de les subvencions és del 40% del cost de les actuacions de substitució de les balises lluminoses dels aerogeneradors d'un parc eòlic, amb un límit màxim de 60.000 euros per a cada parc eòlic.
Es pot aplicar a totes les persones beneficiàries de les subvencions una reducció proporcional de l'import de la subvenció proposada, per garantir que s'exhaureixi el pressupost destinat a la convocatòria."
—4 Es modifica la base 4.3, que queda redactada de la manera següent:
"4.3 En el cas que preveu la base 2.1.a), la despesa mínima, realitzada i justificada, de l'activitat subvencionada exigible per poder considerar acomplerts l'objecte i la finalitat de la subvenció és del 40% del pressupost inicial de l'activitat presentat.
En el cas que el cost final efectiu de l'activitat subvencionada sigui inferior al cost inicialment pressupostat, però es compleixi la despesa mínima indicada, es reduirà la quantia de la subvenció atorgada en la mateixa proporció de la reducció del cost efectiu respecte del pressupost inicial.
L'incompliment de la despesa mínima establerta comportarà la revocació de la subvenció atorgada."
—5 Es modifica la base 5.4, que queda redactada de la manera següent:
"5.4 Les persones beneficiàries poden subcontractar totalment l'activitat objecte de la subvenció, en els termes que preveu la base reguladora 17.g)."
"a) Projecte tècnic de l'actuació de substitució de les balises dels aerogeneradors del parc eòlic.
El projecte ha d'incloure en format de taula: una enumeració de tots els aerogeneradors amb balises que emetin llum que no sigui vermella fixa i les seves coordenades UTM (31N/ETRS89) individuals; el tipus de llum (llum blanca o llum vermella) que actualment emeten cadascuna d'aquestes balises a la nit i el seu règim d'intermitència i assenyalar quantes d'aquestes balises se substituiran per d'altres que emetin llum vermella fixa.
"En el cas d'actuacions ja executades abans de la presentació de la sol·licitud de subvenció, el que s'ha de presentar és la memòria descriptiva de les actuacions realitzades amb càrrec a la subvenció que es pugui atorgar, d'acord amb el que estableix la base reguladora 15.2.a).
La memòria ha d'incloure en format de taula: una enumeració de tots els aerogeneradors amb balises que emetien llum que no era vermella fixa i les seves coordenades UTM (31N/ETRS89) individuals; el tipus de llum (llum blanca o llum vermella) que emetien cadascuna d'aquestes balises a la nit i el règim d'intermitència que tenien, i assenyalar quantes d'aquestes balises s'han substituït per d'altres que emeten llum vermella fixa.
"A més, tant el projecte com la memòria han d'incloure la documentació tècnica de les noves balises."
"b) Pressupost complet i detallat de l'actuació objecte de la subvenció, en el qual figurin totes les despeses i els ingressos previstos, la quantia de l'ajut que se sol·licita i el detall de les fonts de finançament.
En el cas que l'actuació subvencionada consisteixi en diferents activitats, el pressupost es desglossarà per activitats i per conceptes de despesa.
"En el cas d'actuacions ja executades abans de la presentació de la sol·licitud de subvenció, el que s'ha de presentar són les factures o documents de valor probatori equivalent, d'acord amb el que estableix la base reguladora 15.2.c)."
—8 Es modifica la base 14, que queda redacta de la manera següent:
"14.1 S'ha de donar publicitat a les subvencions concedides amb indicació del seu import, objectiu o finalitat i els/les beneficiaris/àries, mitjançant la seva exposició als taulers d'anuncis designats a la convocatòria, al tauler electrònic de l'Administració de la Generalitat de Catalunya [URL] i al web del Departament de Territori i Sostenibilitat.
"14.2 S'ha de donar publicitat al Portal de la transparència de la informació a què fa referència l'article 15 de la Llei 19/2014, del 29 de desembre, de transparència, accés a la informació pública i bon govern, a partir de l'entrada en vigor d'aquesta Llei.
"14.3 S'ha de donar publicitat mitjançant la Base de dades nacional de subvencions de la informació sobre les convocatòries i les resolucions de concessió de les subvencions, d'acord amb el que preveu l'article 18 de la Llei 38/2003, de 17 de novembre, general de subvencions, modificat per la Llei 15/2014, de 16 de setembre, de racionalització del sector públic i altres mesures de reforma administrativa, a partir de l'entrada en vigor d'aquesta modificació.
"14.4 S'han de publicar al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el/la beneficiari/ària, la quantitat concedida i finalitat o finalitats de la subvenció, les subvencions d'un import igual o superior a 3.000 euros, mentre no sigui aplicable el que preveu l'apartat 3, i les subvencions d'un import igual o superior a 6.000 euros, un cop sigui aplicable el que preveu l'apartat 3."
"a) Memòria descriptiva de les actuacions realitzades amb càrrec a la subvenció atorgada.
"D'acord amb el que estableix la base 7.1.b), si la memòria s'ha presentat en la fase de sol·licitud de la subvenció, no s'ha de tornar a presentar en aquesta fase de justificació."
"c) Factures o documents de valor probatori equivalent, d'acord amb l'article 30 de la Llei 38/2003, de 17 de novembre, general de subvencions, i la documentació que n'acrediti el pagament.
"D'acord amb el que estableix la base 7.1.b), si les factures o documents de valor probatori equivalent s'han presentat en la fase de sol·licitud de la subvenció, no s'han de tornar a presentar en aquesta fase de justificació."
"d) Si l'actuació es duu a terme amb posterioritat a la concessió de la subvenció, la documentació acreditativa dels mitjans emprats per a la publicitat i difusió de l'activitat de substitució de les balises, en els quals s'ha d'haver fet constar que aquesta actuació ha estat subvencionada pel Departament de Territori i Sostenibilitat de la Generalitat de Catalunya."
—12 Es modifica la base 16.1, que queda redactada de la manera següent:
"16.1 El pagament es fa efectiu un cop el/la beneficiari/ària hagi justificat el compliment de la finalitat per a la qual se li va atorgar la subvenció, d'acord amb el que preveu la base 15."
"a) En el cas que preveu la base 2.1.a), complir l'objectiu i realitzar l'activitat que fonamenta la concessió de la subvenció en el termini que determini la convocatòria."
"b) En el cas que preveu la base 2.1.a), dur a terme l'activitat subvencionada d'acord amb el projecte presentat.
Qualsevol canvi en el projecte o calendari presentat s'ha de comunicar a l'òrgan instructor amb anterioritat a la finalització del termini d'execució, el qual pot acceptar o no la modificació sol·licitada, dins el termini màxim previst a les bases reguladores, si no comporta canvis substancials ni representa un incompliment dels requisits i les condicions que estableixen aquestes bases reguladores.
Els canvis no comunicats o que no hagin estat acceptats de manera expressa poden donar lloc a la revocació total o parcial de la subvenció."
"g) Si s'han fet subcontractacions per a l'execució de l'actuació subvencionada i l'import de la despesa subvencionable supera els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'actuació, tret que per les seves característiques especials no hi hagi en el mercat prou nombre d'empreses que les realitzin, o tret que la despesa s'hagi fet amb anterioritat a la concessió de la subvenció.
"L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia i s'ha de justificar expressament en una memòria l'elecció quan no recaigui en la proposta econòmica més avantatjosa."
—16 Es corregeix l'errada tipogràfica en el títol de la base 18, que queda redactat de la manera següent:
"18 Modificació de la resolució".